Fis-17 ta' Ġunju 2019 il-Kunsill adotta konklużjonijiet dwar l-impenn tal-UE għall-kooperazzjoni reġjonali fil-Baħar l-Iswed. Il-Kunsill jafferma mill-ġdid l-impenn fit-tul tiegħu li jrawwem il-prosperità, l-istabbiltà u r-reżiljenza fiż-żona tal-Baħar l-Iswed . Huwa jenfasizza l-importanza strateġika dejjem tikber taż-żona tal-Baħar l-Iswed għall-UE, u jappella għal involviment akbar tal-UE fil-kooperazzjoni reġjonali , ibbażat fuq l-inizjattiva tas-Sinerġija tal-Baħar l-Iswed. B'mod partikolari, jenfasizza l-importanza li jiġu sfruttati l- opportunitajiet ġodda għall-iżvilupp ekonomiku, ir-reżiljenza u l-konnettività fir-reġjun u lil hinn minnu. Il-Kunsill jibqa' mħasseb dwar l- isfidi tas-sigurtà fiż-żona tal-Baħar l-Iswed. F'dan il-kuntest, huwa jtenni li r-rispett għad-dritt internazzjonali, inkluż il-prinċipji tal-indipendenza, is-sovranità u l-integrità territorjali, il-Konvenzjoni tan-Nazzjonijiet Uniti dwar il-Liġi tal-Baħar, inkluż il- libertà tan-navigazzjoni , kif ukoll id-deċiżjonijiet ta' politika tal-UE u l-politika tagħha ta' nonrikonoxximent tal-annessjoni illegali tal-Krimea huma fundamentali għall-approċċ tal-UE għall-kooperazzjoni reġjonali fiż-żona tal-Baħar l-Iswed. Aqra t-test sħiħ tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa